=== Ekstra sæderække ===
[[Fil:Tesla Store Copenhagen.JPG|thumb|Interiør- og lakprøver og 19" Cyclone-fælg (nederst tv.) og 21" Turbine-fælg (nederst th.) i en Tesla-forretning.]]
Alle udgaver af Model S har samme [[karrosseri|karosseri]] og plads til fem voksne passagerer. For 26.000 kr. kan bilen som ekstraudstyr suppleres med en bagudvendt tredje sæderække i det bagerste [[bagagerum]] med plads til to børn på minimum 94 centimeters højde og på mellem 16 og 35 kg. Inkluderet er en forstærket kofanger bagtil. Sæderækken kan fjernes, når den ikke er i brug. Når den tredje sæderække er i brug, vil bagage kunne opbevares i det forreste bagagerum. Med den tredje sæderække er der plads til 5 + 2 passagerer, hvilket var den største passagerkapacitet for en elbil på lanceringstidspunktet.<ref>{{cite web |url=http://news.consumerreports.org/cars/2013/03/our-tesla-model-s-gets-a-third-row-seat-and-now-seats-seven.html |title=Our Tesla Model S gets a third-row seat and now seats seven |publisher=Consumer Reports |language=en |access-date=2014-12-08 |archive-date=29. juni 2013 |archive-url=https://web.archive.org/web/20130629214403/http://news.consumerreports.org/cars/2013/03/our-tesla-model-s-gets-a-third-row-seat-and-now-seats-seven.html |url-status=dead }}</ref>
Fysik Biblioteks-_og_informationsvidenskab Kultur Teknologi